**En ny generasjon motoroljer fra LIQUI MOLY**

Top Tec 6100 for BMW og Top Tec 6200 for Volkswagen

**Mars 2017 – Motorene blir stadig mer effektive, og dette er en utvikling som motoroljene må holde tritt med. Den tyske eksperten på olje- og tilsetningsstoffer, LIQUI MOLY, lanserer derfor nå to nye motoroljer som innfrir de nyeste kravene fra BMW og Volkswagen: Top Tec 6100 og Top Tec 6200. Med disse ser vi et generasjonsskifte i motoroljeteknologien.**

Begge oljene er utviklet for utslippsstandarden Euro 6. Dette betyr at de er mer tyntflytende enn de tradisjonelle oljene. Jo tynnere en olje er, desto mindre motstand gir den i motoren. «For bilprodusentene er dette ett av flere grep de kan ta for å redusere drivstofforbruket, og dermed også utslippsverdiene», forklarer Oliver Kuhn, assisterende leder for oljelaboratoriet i LIQUI MOLY.

Top Tec 6100 oppfyller BMW-standarden Longlife-12 FE, samtidig som viskositeten på 0W-30 fremdeles er innenfor normalen. For Top Tec 6200 med VW-godkjenning 50800/50900 stiller saken seg derimot annerledes. Som 0W-20 er dette er en ekstra tyntflytende olje. «Dette er et stort sprang for Volkswagen», påpeker Oliver Kuhn. Top Tec 6200 kan ikke sammenlignes med andre 0W-20-oljer.

«De to nye Top Tec-oljene er spesialoljer som kun er egnet for helt bestemte motorer. De er ikke bakoverkompatible, og skal under ingen omstendigheter brukes i andre motorer», understreker Oliver Kuhn. Oljene vil da nemlig være for tyntflytende: Ettersom smørefilmen er svært tynn, kan det oppstå betydelig motorslitasje. For å unngå forveksling har de nye oljene en annen design enn resten av oljene i Top Tec-serien fra LIQUI MOLY. Mens Top Tec-oljene så langt har hatt 4000-numre, blir dessuten disse nye oljene de første som får 6000-numre.

Det er forøvrig ikke bare bilførerne og verkstedene som må passe på med de nye oljene – de er nemlig også svært krevende for LIQUI MOLY å produsere. «Å blande de nye oljene er virkelig høypresisjonsarbeid», forteller Oliver Kuhn. Selv ørsmå avvik fra oppskriften er nok til at oljen må kasseres.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de